Diari Oficial de la Generalitat Valenciana


Sumari del DOGV 9772, del 23-01-2024 (2023/13399)

Anunci relatiu al conveni de col·laboració entre Labora Servei Valencià d'Ocupació i Formació i el Pacte Territorial per l'Ocupació de la Comarca de l'Alacantí, per a la realització de fòrums d'ocupació en el marc del pla «Avalem territori».
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9772

Data del DOGV
:   23-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2023/13950


Organisme emissor
:   Ajuntament de Xixona

Tipus de document
:   Anunci

Anunci relatiu al conveni de col·laboració entre Labora Servei Valencià d'Ocupació i Formació i el Pacte Territorial per l'Ocupació de la Comarca de l'Alacantí, per a la realització de fòrums d'ocupació en el marc del pla «Avalem territori». [2023/13753]  
València, 22 de març de 2023  
  
Reunits  
D'una part, Enric Nomdedéu i Biosca, secretari autonòmic d'Ocupació, director general de Labora Servei Valencià d'Ocupació i Formació, en representació de Labora Servei Valencià d'Ocupació i Formació, d'ara en avant Labora, en aplicació del Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, i fent ús de les competències que s'assenyalen en el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servei Valencià d'Ocupació i Formació, i expressament facultat per a este acte mitjançant l'Acord del Consell de data 03.02.2023.  
D'una altra part, Isabel López Galera, en qualitat de presidenta del Pacte Territorial per l'Ocupació de la comarca de l'Alacantí i alcaldessa de l'entitat Ajuntament de Xixona, en representació d'esta, facultada expressament per a la signatura d'este acord en virtut del seu nomenament, i dels acords adoptats pel Consell Rector del Pacte Territorial per l'Ocupació de la comarca de l'Alacantí els dies 15 de setembre de 2022 i 20 de desembre de 2022.  
Atés que actuen en l'exercici dels seus respectius càrrecs i en la representació que tenen, i que es reconeixen recíprocament capacitat per a formalitzar este acord, convenen subscriure'l i obligar-se en els termes que en este es contenen i, prèviament,  
  
Manifesten  
I. El Pla Avalem Territori és un eix central de l'acció del Consell cap a la dinamització territorial i cap a un nou model de gestió que adapte l'exercici de les polítiques actives d'ocupació a les necessitats reals de les persones i els territoris, integre els agents socials territorials i sectorials en el seu desenvolupament, i augmente la seua efectivitat, a través dels acords i pactes territorials.  
II. Labora Servei Valencià d'Ocupació i Formació és l'organisme autònom de la Generalitat competent per a impulsar, desenvolupar i executar la política de la Generalitat en matèria d'orientació, formació i ocupació. Té entre els seus objectius bàsics incrementar l'impacte de les polítiques actives d'ocupació a través de la col·laboració amb la resta d'òrgans de la Generalitat, amb altres administracions públiques, amb agents socials i amb la resta d'institucions rellevants en l'àmbit de l'ocupació.  
Entre les seues funcions està la d'impulsar i realitzar acords i convenis de col·laboració i cooperació amb qualsevol persona jurídica, pública o privada, els objectius i les activitats de la qual es dirigisquen al foment i el desenvolupament de l'ocupació a la Comunitat Valenciana.  
En este marc, Labora està interessat a crear noves línies d'actuació amb entitats integrades en els pactes i acords territorials, i que s'indiquen en l'annex a este conveni, amb la finalitat de conjuminar sinergies institucionals en l'àmbit de l'ocupació i l'activitat econòmica en els territoris mitjançant la posada en marxa de fòrums o fires d'ocupació.  
  
III. Per la seua part, les entitats esmentades en l'annex, com a representants dels pactes i acords territorials, des d'un vessant territorial, desitgen col·laborar amb Labora impulsant el desenvolupament econòmic dels seus respectius territoris, promovent la inserció laboral de col·lectius amb major dificultat i generant respostes eficaces a les demandes socials sorgides entorn de les seues necessitats, amb el convenciment que la mútua col·laboració redundarà en una major eficàcia dels recursos existents, oferint a la ciutadania, empreses, institucions, entitats territorials i sectorials de la Comunitat Valenciana la possibilitat d'optimitzar les seues potencialitats en matèria de creació i manteniment de l'ocupació, i, en definitiva, contribuir al desenvolupament econòmic i social de la nostra Comunitat.  
IV. L'article 4 del Reial decret legislatiu 3/2015, de 23 d'octubre, pel qual s'aprova el text refós de la Llei d'ocupació establix que: «La política d'ocupació, en el seu disseny i model de gestió, haurà de tindre en compte la seua dimensió local per a ajustar-la a les necessitats del territori, de manera que afavorisca i done suport a les iniciatives de generació d'ocupació de l'àmbit local». De conformitat amb la Llei 7/1985, de 2 d'abril, reguladora de les bases de règim local, i la Llei 8/2010, de règim local de la Comunitat Valenciana, els serveis públics d'ocupació de les comunitats autònomes, en execució dels serveis i programes de polítiques actives d'ocupació, podran establir mecanismes de col·laboració oportuns amb les entitats locals.  
Vist això, i seguint el que es disposa en els articles 47 i següents de la Llei 40/2015, d'octubre, de règim jurídic del sector públic, i el Decret 176/2014, de 10 d'octubre, que regula els convenis i el seu registre, es formalitza este conveni de col·laboració.  
Amb el propòsit de fer possible tot l'anterior i, especialment, la mútua col·laboració i coordinació d'actuacions entre Labora Servei Valencià d'Ocupació i Formació i l'entitat territorial que el subscriu, este conveni es regirà per les següents  
  
Clàusules  
  
Primera. Objecte del conveni  
L'objecte d'este conveni és establir les condicions de la col·laboració entre Labora Servei Valencià d'Ocupació i Formació i l'entitat territorial que el subscriu per a la realització de fòrums d'ocupació en este àmbit, amb els objectius següents:  
· L'orientació i assessorament en la cerca d'ocupació.  
· La divulgació de serveis, prestacions i polítiques en matèria d'ocupació de les quals disposen les diferents administracions públiques en l'àmbit territorial de la Comunitat Valenciana.  
· Acostar i posar en contacte les persones demandants d'ocupació amb les entitats ocupadores dins d'un determinat àmbit territorial.  
  
· Racionalitzar i concentrar els recursos que les diferents administracions tenen disponibles per a atendre fins comuns i contribuir al fet que estes actuacions arriben a la major part d'habitants del territori.  
· El mutu coneixement dels agents socials, empresarials, sindicals del territori per a poder millorar l'impacte de les accions d'ocupació.  
  
  
Segona. Compromisos d'ambdues parts  
Per a la realització dels fòrums d'ocupació, Labora es compromet a contractar amb una empresa el disseny de tres models (A, B i C), així com l'organització i execució de cada esdeveniment adequat al model triat per a cada pacte territorial, segons consta en l'annex d'este conveni. Els tres models de fòrum es distingixen en funció de les seues dimensions, en adequació als requisits d'espai que es detallen més endavant.  
  
L'empresa adjudicatària haurà d'ajustar-se al que diga el contracte, si bé amb caràcter general l'organització dels fòrums implicarà la realització d'una sèrie d'activitats com ara:  
1. Tallers a càrrec de professionals d'experiència reconeguda.  
2. Taules redones a càrrec d'agents territorials involucrats en l'ocupació (empreses, agents socials, professionals del desenvolupament local…).  
3. Informació en matèria d'ocupació a través d'estands de diferents entitats signants del pacte, i de les organitzacions empresarials i sindicals més representatives de la Comunitat Valenciana.  
4. Entrevistes de treball a càrrec de les empreses prèviament seleccionades.  
5. Elaboració d'informes parcials de cada fòrum que es remetran, a més de fer-ho a Labora, al pacte territorial corresponent, i un informe final amb memòria de resultats de tots els fòrums realitzats.  
Per la seua part, l'entitat territorial signant d'este conveni es compromet a nomenar una persona coordinadora i responsable de l'esdeveniment que serà la que es coordine amb l'empresa adjudicatària. Haurà de tindre la potestat per a fer les tasques necessàries per a l'organització del fòrum. Igualment, el pacte signant es compromet a posar a disposició un espai per a realitzar-lo amb les característiques següents:  
A) En general:  
· Cedir els espais adequats, durant tres dies (dia de muntatge, dia del fòrum pròpiament dit i un dia per a desmuntatge), per a l'organització general de l'esdeveniment. L'espai serà supervisat per l'empresa adjudicatària encarregada de realitzar el fòrum i haurà de comptar amb l'aprovació de Labora.  
· Posar a la disposició de l'empresa adjudicatària i de Labora una persona responsable que coordine totes les actuacions.  
· Difondre les jornades en el seu àmbit territorial i en el seu web.  
S'entendrà per espai adequat aquell que estiga situat en un edifici que es puga tancar per a mantindre la seguretat dels materials i reunisca les condicions de temperatura, ventilació, neteja, serveis higiènics, instal·lacions elèctriques, internet/wifi necessàries per a dur a terme l'organització de l'esdeveniment. Els diferents espais podran estar situats en edificis diferents sempre que tots reunisquen estes característiques i que entre cap d'estos hi haja una distància superior a 250 m.  
  
Qualsevol despesa derivada de l'ocupació de la via pública o de qualsevol espai necessari per al desenvolupament del fòrum serà costejat pel pacte territorial.  
B) Per als fòrums del model A, l'espai a cedir per a l'esdeveniment haurà de comptar mínimament amb les característiques següents:  
1. Espais per a taules redones i tallers diferenciats:  
. Sala d'actes amb capacitat per a 100 persones.  
. 3 sales per a tallers, amb capacitat d'un mínim de 15 persones per a l'aula TIC i de 20, en les altres dos.  
2. Espais per a entrevistes de treball:  
. 15 aules individuals per a entrevistes (15 entrevistadors) o bé l'espai suficient per a situar 15 llocs d'entrevista (taula de 150x100 cm mínim, més 4 cadires, degudament separades entre si per a facilitar la privacitat en les comunicacions).  
3. Espais per a estands d'informació:  
. Vestíbul d'entrada (mínim 8 estands, inclòs el de Labora).  
4. Un espai habilitat per a la gestió de xarxes (networking) (taula central, cadires, espai per a muntar una pausa (coffee break)).  
Estos espais comptaran amb connexió a internet, així com suport tècnic a escala informàtica. Així mateix, disposaran del mobiliari necessari i adequat per a les diferents activitats, en el cas dels espais del punt 1. El material informàtic per a l'aula TIC serà aportat per l'empresa. Igualment, serà aportat per l'empresa el mobiliari necessari en els espais 2, 3 i 4.  
C) Per als fòrums del model B, l'espai a cedir per a l'esdeveniment haurà de comptar mínimament amb les característiques següents:  
1. Espais per a taules redones i tallers:  
. Sala d'actes amb una capacitat mínima de 50 persones.  
. 2 sales per a tallers amb capacitat d'un mínim de 15 persones per a l'aula TIC i de 20 en l'altra.  
2. Espais per a entrevistes de treball:  
. 10 aules individuals per a entrevistes o bé l'espai suficient per a situar 10 llocs d'entrevista (taula de 150x100 cm mínim, més 4 cadires, degudament separades entre si per a facilitar la privacitat en les comunicacions).  
3. Espais per a estands d'informació:  
. Vestíbul d'entrada amb capacitat mínim per a 6 estands, entre estos el de Labora.  
4. Un espai habilitat per a la gestió de xarxes (networking) (taula central, cadires, espai per a muntar una pausa (coffee break).  
Estos espais comptaran amb connexió a internet. Així mateix, disposaran del mobiliari necessari i adequat per a les diferents activitats, en el cas dels espais del punt 1. El material informàtic per a l'aula TIC serà aportat per l'empresa. Igualment, serà aportat per l'empresa el mobiliari necessari en els espais 2, 3 i 4.  
D) Per als fòrums del model C, l'espai a cedir per a l'esdeveniment haurà de comptar mínimament amb les característiques següents:  
1. Espais per a taules redones i tallers:  
. Sala d'actes amb una capacitat mínima de 30 persones.  
. 2 sales de tallers amb una capacitat mínima per a 10 persones.  
2. Espais per a entrevistes de treball:  
. 5 aules individuals per a entrevistes o bé l'espai suficient per a situar 5 llocs d'entrevista (taula de 150x100 cm mínim, més 4 cadires, degudament separades entre si per a facilitar la privacitat en les comunicacions).  
3. Espais per a estands d'informació:  
. Vestíbul d'entrada amb capacitat mínim per a 4 estands, entre estos el de Labora.  
4. Un espai habilitat per a la gestió de xarxes (networking) (taula central, cadires, espai per a muntar una pausa (coffee break)).  
Estos espais comptaran amb connexió a internet. Així mateix, en el cas dels espais del punt 1 disposaran del mobiliari necessari i adequat per a les diferents activitats. El material informàtic per a l'aula TIC serà aportat per l'empresa. Igualment, serà aportat per l'empresa el mobiliari necessari en els espais 2, 3 i 4.  
  
Tercera. Participació sindical en els fòrums d'ocupació  
Els sindicats més representatius, com a integrants dels pactes territorials per l'ocupació, podran participar en els fòrums de cada pacte territorial. La participació serà acordada dins del si del pacte territorial, i materialitzada en els espais que definisca Labora a través de l'empresa que execute els treballs d'organització dels fòrums.  
  
Quarta. Absència d'incidència pressupostària  
Les actuacions previstes en el present conveni no generaran costos, ni donaran lloc a contraprestacions financeres entre les parts signants.  
  
L'aplicació i execució d'este acord, incloent-hi a este efecte tots els actes jurídics que pogueren dictar-se en la seua execució i desenvolupament, no podran suposar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
  
Quinta. Comissió tècnica de seguiment  
Es crea una comissió tècnica per al seguiment d'este conveni, que estarà integrada per:  
a) Representants de Labora Servei Valencià d'Ocupació i Formació:  
  
. La persona titular de la Subdirecció General d'Estratègia i Modernització o persona en qui delegue que exercirà la presidència de la Comissió.  
. La persona titular del Servei de Centres i Intermediació Laboral o persona en qui delegue.  
b) Representants de l'entitat territorial:  
Dos persones designades per l'entitat territorial, una de les quals serà la persona responsable a la qual es fa referència en la clàusula segona d'este conveni. En el mes següent a la signatura del conveni, l'entitat signant enviarà les dades de contacte (nom, adreça electrònica i telèfon), de les persones designades a la Subdirecció General d'Estratègia i Modernització. (labora\_bnsasglmkr@iye.zh)  
c) Representant de l'empresa adjudicatària:  
Un representant de l'empresa adjudicatària.  
d) Secretaria de la Comissió:  
Una persona amb llicenciatura o grau en Dret de la Subdirecció General d'Estratègia i Modernització exercirà la Secretaria, amb veu però sense vot.  
Les reunions de la Comissió les convocarà la Presidència a petició de qualsevol dels membres de la Comissió.  
Qualsevol discrepància o controvèrsia que se suscite en la interpretació o execució d'este conveni serà sotmesa a la Comissió Tècnica de Seguiment.  
En el cas que el Pacte Territorial per l'Ocupació de la Comarca de l'Alacantí adquirisca personalitat jurídica, si no en té, o modifique la seua forma jurídica, es facilitaran els documents probatoris de la creació o modificació a la Comissió de Seguiment perquè puga acordar la continuïtat de les actuacions del conveni. Així mateix, en cas de modificació territorial del pacte, es comunicarà a la Comissió Tècnica de Seguiment perquè se'n prenga coneixement, si bé no es modificarà la localitat de realització del fòrum que consta en l'annex a este conveni, excepte en el cas que la localitat seleccionada haja deixat de pertànyer al pacte.  
  
Per causes degudament justificades i després de l'aprovació prèvia per esta Comissió Tècnica de Seguiment, es podrà canviar la localitat i la data de realització del fòrum, però no la modalitat triada.  
El funcionament i l'adopció d'acords de la Comissió Tècnica de Seguiment es regirà pel que es preveu en els articles 15 i següents de la Llei 40/2015, d'1 d'octubre, de règim jurídic del sector públic.  
En la designació dels representants de Labora en la Comissió Tècnica de Seguiment es procurarà la presència equilibrada entre dones i homes, per aplicació del que es preveu en el II Pla d'igualtat de dones i homes de l'Administració de la Generalitat, aprovat per mitjà de l'Acord de 10 de març de 2017, del Consell.  
  
Sexta. Règim jurídic  
El present conveni és de caràcter administratiu i es troba exclòs de l'àmbit d'aplicació de la Llei 9/2017, de 8 de novembre, de contractes del sector públic. Es regirà per les seues pròpies clàusules i per la Llei 40/2015, d'1 d'octubre, de règim jurídic del sector públic, i pel Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, i altres normes d'aplicació.  
  
  
Sèptima. Vigència  
Este conveni tindrà vigència des del dia de la seua signatura i la seua duració s'estendrà pel termini de dos anys. Este termini quedarà automàticament prorrogat per un període de dos anys addicionals, llevat que expressament siga denunciat per alguna de les parts signants.  
  
Octava. Causes d'extinció del conveni  
1) Este conveni s'extingirà pel compliment de les actuacions que constituïxen el seu objecte o per incórrer en causa de resolució.  
  
2) Són causes de resolució:  
· a) El transcurs del termini de vigència del conveni.  
· b) L'acord unànime de les entitats signants.  
· c) L'incompliment de les obligacions i els compromisos assumits per part de les entitats signants.  
· En este cas, qualsevol de les parts podrà requerir a la part incomplidora perquè complisca, en un determinat termini, les obligacions o compromisos que es consideren incomplits. Este requeriment haurà de ser comunicat a la Comissió Tècnica.  
· Si transcorregut el termini indicat en el requeriment en persistira l'incompliment, la part que el va dirigir notificarà a l'altra part i a la Comissió Tècnica la concurrència de la causa de resolució i s'entendrà resolt el conveni. La resolució del conveni per esta causa podrà comportar la indemnització dels perjudicis causats, si així ho considera la Comissió Tècnica.  
· d) Per decisió judicial declaratòria de la nul·litat del conveni.  
· e) Per dissolució del pacte/acord territorial per l'ocupació.  
  
Novena. Publicació  
El text íntegre del conveni es publicarà en el portal de transparència de la Generalitat GVA Oberta i en la pàgina web de l'entitat territorial signant, en aplicació del que disposa la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
  
Així mateix, segons l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana, les entitats locals quan subscriguen convenis amb l'Administració autonòmica hauran de publicar-los en el Diari Oficial de la Generalitat Valenciana.  
  
  
Desena. Jurisdicció  
Les parts acorden sotmetre's a la jurisdicció dels jutjats contenciosos administratius de València per a la resolució de qualsevol qüestió litigiosa que poguera sorgir en el desenvolupament i l'execució d'este conveni.  
I com a prova de conformitat de tot l'anterior, signen este conveni, en doble exemplar, al lloc i en la data indicats a l'inici.  
  
  
El director de Labora Servei Valencià d'Ocupació i Formació: Enric Nomdedéu i Biosca.  
La presidenta del Pacte Territorial per l'Ocupació de la Comarca de l'Alacantí i alcaldessa de l'Ajuntament de Xixona: Isabel López Galera.  
  
  
  
  
ANNEX  
  
PACTE ENTITAT SIGNANT MODEL FÒRUM  
(clàusula segona) LOCALITAT  
CELEBRACIÓ FÒRUM DATA CELEBRACIÓ FÒRUM  
PACTE PER A L'OCUPACIÓ A LA CIUTAT DE VALÈNCIA AJUNTAMENT DE VALÈNCIA A VALÈNCIA SEGON  
PERÍODE  
2023  
ACORD TERRITORIAL EN MATÈRIA D'OCUPACIÓ I DESENVOLUPAMENT LOCAL DE LA MANCOMUNITAT DE L'INTERIOR TERRA DEL VI MANCOMUNITAT DE L'INTERIOR  
TERRA DEL VI B UTIEL   
CONSORCI INTERMUNICIPAL DEL PACTE TERRITORIAL PER L'OCUPACIÓ DE LA VALL DEL VINALOPÓ CONSORCI DEL PACTE A PETRER   
ACORD TERRITORIAL D'OCUPACIÓ A LA COMUNITAT VALENCIANA TERME MUNICIPAL D'ELX AJUNTAMENT D'ELX A ELX   
ACORD TERRITORIAL PER A L'OCUPACIÓ ELS PORTS MANCOMUNITAT COMARCAL ELS PORTS C LA MATA   
PACTE TERRITORIAL PER L'OCUPACIÓ MAESTRAT LITORAL AJUNTAMENT DE BENICARLÓ A SANTA MAGDALENA  
DE PULPIS   
PACTE TERRITORIAL PER A LA CREACIÓ D'OCUPACIÓ, PACTEM NORD CONSORCI DEL PACTE TERRITORIAL PER A LA CREACIÓ D'OCUPACIÓ, PACTEM NORD B MASSAMAGRELL   
PACTE TERRITORIAL PEL DESENVOLUPAMENT LOCAL I L'OCUPACIÓ PLANA ALTA NORD PACTE TERRITORIAL A ORPESA   
PACTE LOCAL PER L'OCUPACIÓ DE CASTELLÓ DE LA PLANA CONSORCI PACTE LOCAL PER L'OCUPACIÓ DE CASTELLÓ DE LA PLANA B CASTELLÓ   
PATER, PACTE TERRITORIAL PER L'OCUPACIÓ A LA RIBERA CONSORCI DE LA RIBERA C ALGEMESÍ PRIMER  
PERÍODE  
2024  
ACORD TERRITORIAL PER A L'OCUPACIÓ I DESENVOLUPAMENT LOCAL ALCOI, IBI I ONTINYENT (AIO) AJUNTAMENT D'ONTINYENT A ONTINYENT   
PACTE PER L'OCUPACIÓ L'ALACANTÍ AJUNTAMENT DE XIXONA C XIXONA   
ACORD TERRITORIAL PER A L'OCUPACIÓ I EL DESENVOLUPAMENT LOCAL EN L'ÀREA/ENTITAT MANCOMUNITAT L'ALCALATÉN - L'ALT MILLARS L'ACORD TERRITORIAL C VILLAHERMOSA  
DEL RÍO   
ACORD TERRITORIAL PEL CONSELL ECONÒMIC I SOCIAL COMARCAL FOIA DE BUNYOL - XIVA MANCOMUNITAT FOIA DE BUNYOL-XIVA B YÁTOVA   
ACORD COMARCAL PER A LA CREACIÓ D'OCUPACIÓ L'HORTA SUD, ACCO SUD CONSORCI PER A LA CREACIÓ D'OCUPACIÓ DE L'HORTA SUD, ACCO SUD A CATARROJA   
PACTE TERRITORIAL LA COSTERA - CANAL MANCOMUNITAT LA COSTERA - CANAL B XÀTIVA   
PACTE TERRITORIAL PER A L'OCUPACIÓ DE LA MANCOMUNITAT ESPADÀ - MILLARS MANCOMUNITAT ESPADÀ - MILLARS C SUERA SEGON  
PERÍODE  
2024  
ACORD TERRITORIAL PER A L'OCUPACIÓ DE LA MANCOMUNITAT DE L'ALT PALÀNCIA I LA SEUA ÀREA D'INFLUÈNCIA MANCOMUNITAT INTERMUNICIPAL DE L'ALT PALÀNCIA B SEGORBE   
PACTE TERRITORIAL PER A L'OCUPACIÓ DE LA PLANA BAIXA CONSORCI PACTE TERRITORIAL PER L'OCUPACIÓ DE LA PLANA BAIXA C VALL D'UIXÓ, LA   
PACTE TERRITORIAL PER A L'OCUPACIÓ I EL DESENVOLUPAMENT LOCAL DEL CAMP DE MORVEDRE AJUNTAMENT DE SAGUNT A SAGUNT   
PACTE TERRITORIAL PER A L'OCUPACIÓ DELS MUNICIPIS CERÀMICS I LA SEUA ÀREA D'INFLUÈNCIA DE LA PROVÍNCIA DE CASTELLÓ CONSORCI DEL PACTE TERRITORIAL PER L'OCUPACIÓ DELS MUNICIPIS CERÀMICS I LA SEUA ÀREA D'INFLUÈNCIA DE LA PROVÍNCIA DE CASTELLÓ B L'ALCORA   
ACORD TERRITORIAL PER A L'OCUPACIÓ I EL DESENVOLUPAMENT LOCAL DE LA COMARCA DE LA SAFOR MANCOMUNITAT DE MUNICIPIS DE LA SAFOR B GANDIA   
ACORD COMARCAL EN MATÈRIA D'OCUPACIÓ I DESENVOLUPAMENT A LA MARINA ALTA CONSORCI PER A LA RECUPERACIÓ ECONÒMICA I DE L'ACTIVITAT DE LA MARINA ALTA (CREAMA) B   
CALP PRIMER  
PERÍODE  
2025  
PACTE TERRITORIAL PER A LA CREACIÓ D'OCUPACIÓ I DESENVOLUPAMENT LOCAL - RACÓ D'ADEMÚS MANCOMUNITAT DE MUNICIPIS RACÓ D'ADEMÚS C ADEMUZ   
PACTE TERRITORIAL PER A L'OCUPACIÓ DE LA CIUTAT D'ALACANT AJUNTAMENT D'ALACANT A ALACANT   
PACTE TERRITORIAL PER A L'OCUPACIÓ CASTELLÓ NORD PACTE TERRITORIAL C TRAIGUERA   
PACTE TERRITORIAL PER AL DESENVOLUPAMENT LOCAL I L'OCUPACIÓ ALT MAESTRAT AJUNTAMENT D'ALBOCÀSSER A ALBOCÀSSER   
ACORD TERRITORIAL PER L'OCUPACIÓ CAMP DE TÚRIA MANCOMUNITAT DE CAMP DE TÚRIA A LLÍRIA   
  
  
  
  
\* \* \* \* \*  
  
  
ANEXO  
  
PACTO ENTIDAD FIRMANTE MODELO FORO  
(cláusula segunda) LOCALIDAD  
CELEBRACIÓN   
FORO FECHA CELEBRACIÓN FORO  
PACTO PARA EL EMPLEO EN LA CIUDAD DE VALÈNCIA AYUNTAMIENTO DE VALÈNCIA A VALÈNCIA SEGUNDO  
PERIODO  
2023  
ACUERDO TERRITORIAL EN MATERIA DE EMPLEO Y DESARROLLO LOCAL DE LA MANCOMUNIDAD DEL INTERIOR TIERRA DEL VINO MANCOMUNIDAD DEL INTERIOR  
TIERRA DEL VINO B UTIEL   
CONSORCIO INTERMUNICIPAL DEL PACTO TERRITORIAL POR EL EMPLEO DEL VALLE DEL VINALOPÓ CONSORCIO DEL PACTO A PETRER   
ACUERDO TERRITORIAL DE EMPLEO EN LA COMUNITAT VALENCIANA TÉRMINO MUNICIPAL DE ELCHE AYUNTAMIENTO DE ELCHE A ELCHE   
ACUERDO TERRITORIAL PARA EL EMPLEO ELS PORTS MANCOMUNITAT COMARCAL ELS PORTS C LA MATA DE MORELLA   
PACTO TERRITORIAL POR EL EMPLEO MAESTRAT LITORAL AYUNTAMIENTO DE BENICARLÓ A SANTA MAGDALENA  
DE PULPIS   
PACTO TERRITORIAL PARA LA CREACIÓN DE EMPLEO, PACTEM NORD CONSORCIO DEL PACTO TERRITORIAL PARA LA CREACIÓN DE EMPLEO, PACTEM NORD B MASSAMAGRELL   
PACTO TERRITORIAL POR EL DESARROLLO LOCAL Y EL EMPLEO PLANA ALTA NORD PACTO TERRITORIAL A OROPESA DEL MAR   
PACTO LOCAL POR EL EMPLEO DE CASTELLÓN DE LA PLANA CONSORCIO PACTO LOCAL POR EL EMPLEO DE CASTELLÓ DE LA PLANA B CASTELLÓN   
PATER, PACTO TERRITORIAL POR EL EMPLEO EN LA RIBERA CONSORCIO DE LA RIBERA C ALGEMESÍ PRIMER  
PERIODO  
2024  
ACUERDO TERRITORIAL PARA EL EMPLEO Y DESARROLLO LOCAL ALCOI, IBI Y ONTINYENT (AIO) AYUNTAMIENTO DE ONTINYENT A ONTINYENT   
PACTO POR EL EMPLEO L'ALACANTÍ AYUNTAMIENTO DE JIJONA C JIJONA   
ACUERDO TERRITORIAL PARA EL EMPLEO Y EL DESARROLLO LOCAL EN EL ÁREA/ENTIDAD MANCOMUNIDAD L'ALCALATÉN-ALTO MIJARES EL ACUERDO TERRITORIAL C VILLAHERMOSA  
DEL RÍO   
ACUERDO TERRITORIAL POR EL CONSEJO ECONÓMICO I SOCIAL COMARCAL HOYA DE BUÑOL-CHIVA MANCOMUNIDAD HOYA DE BUÑOL-CHIVA B YÁTOVA   
ACUERDO COMARCAL PARA LA CREACIÓN DE EMPLEO L'HORTA SUD, ACCO SUD CONSORCIO PARA LA CREACIÓN DE EMPLEO DE L'HORTA SUD, ACCO SUD A CATARROJA   
PACTO TERRITORIAL LA COSTERA - CANAL MANCOMUNIDAD LA COSTERA-CANAL B XÀTIVA   
PACTO TERRITORIAL PARA EL EMPLEO DE LA MANCOMUNIDAD ESPADÁN-MIJARES MANCOMUNIDAD ESPADÁN-MIJARES C SUERAS   
  
  
  
  
  
  
  
SEGUNDO  
PERIODO  
2024  
ACUERDO TERRITORIAL PARA EL EMPLEO DE LA MANCOMUNIDAD DEL ALTO PALANCIA Y SU ÁREA DE INFLUENCIA MANCOMUNIDAD INTERMUNICIPAL DEL ALTO PALANCIA B SEGORBE   
PACTO TERRITORIAL PARA EL EMPLEO DE LA PLANA BAIXA CONSORCIO PACTO TERRITORIAL POR EL EMPLEO DE LA PLANA BAIXA C VALL D'UIXÓ, LA   
PACTO TERRITORIAL PARA EL EMPLEO Y EL DESARROLLO LOCAL DEL CAMP DE MORVEDRE AYUNTAMIENTO DE SAGUNTO A SAGUNTO   
PACTO TERRITORIAL PARA EL EMPLEO DE LOS MUNICIPIOS CERÁMICOS Y SU ÁREA DE INFLUENCIA DE LA PROVINCIA DE CASTELLÓN CONSORCIO DEL PACTO TERRITORIAL POR EL EMPLEO DE LOS MUNICIPIOS CERÁMICOS Y SU ÁREA DE INFLUENCIA DE LA PROVINCIA DE CASTELLÓN B L'ALCORA   
ACUERDO TERRITORIAL PARA EL EMPLEO Y EL DESARROLLO LOCAL DE LA COMARCA DE LA SAFOR MANCOMUNITAT DE MUNICIPIS DE LA SAFOR B GANDIA   
ACUERDO COMARCAL EN MATERIA DE EMPLEO Y DESARROLLO EN LA MARINA ALTA CONSORCIO PARA LA RECUPERACIÓN ECONÓMICA Y DE LA ACTIVIDAD DE LA MARINA ALTA (CREAMA) B   
CALP PRIMER  
PERIODO  
2025  
PACTO TERRITORIAL PARA LA CREACIÓN DE EMPLEO Y DESARROLLO LOCAL- RINCÓN DE ADEMUZ MANCOMUNIDAD DE MUNICIPIOS RINCÓN DE ADEMUZ C ADEMUZ   
PACTO TERRITORIAL PARA EL EMPLEO DE LA CIUTAT DE ALICANTE AYUNTAMIENTO DE ALICANTE A ALICANTE   
PACTO TERRITORIAL PARA EL EMPLEO CASTELLÓN NORTE PACTO TERRITORIAL C TRAIGUERA   
PACTO TERRITORIAL PARA EL DESARROLLO LOCAL Y EL EMPLEO ALT MAESTRAT AYUNTAMIENTO DE ALBOCÀSSER A ALBOCÀSSER   
ACUERDO TERRITORIAL POR EL EMPLEO CAMP DE TÚRIA MANCOMUNIDAD DE CAMP DE TÚRIA A LLÍRIA